**Ministerstvo vnútra Slovenskej republiky, Úrad splnomocnenca vlády Slovenskej republiky pre rozvoj občianskej spoločnosti**

vyhlasuje

**Výzvu na výber odborných hodnotiteľov žiadostí o zapojenie sa do národného projektu Podpora odborných a koordinačných kapacít strešných organizácií občianskej spoločnosti (ďalej len „výzva na odborných hodnotiteľov“)**

Ministerstvo vnútra Slovenskej republiky, Úrad splnomocnenca vlády Slovenskej republiky pre rozvoj občianskej spoločnosti (ďalej len Vyhlasovateľ) vyhlásil dňa 06.12.2024 Výzvu na predkladanie žiadostí o zapojenie sa do národného projektu *Podpora odborných a koordinačných kapacít strešných organizácií občianskej spoločnosti* vrátane jej príloh (ďalej len NP SO MNO).

**Dátum vyhlásenia Výzvy na odborných hodnotiteľov:** 11.12.2024

**Trvanie Výzvy na odborných hodnotiteľov:** 11.12.2024 – 07.01.2025

**Typ Výzvy na odborných hodnotiteľov:** uzavretá

Z dôvodu zabezpečenia objektívneho a transparentného hodnotenia žiadostí o zapojenie sa do NP SO MNO zriaďuje Vyhlasovateľ formálnu hodnotiacu komisiu zloženú z odborných hodnotiteľov (ďalej len Komisia), ktorí budú mať za úlohu zabezpečiť, aby boli všetky žiadosti o zapojenie do NP SO MNO spravodlivo posúdené v súlade s určenými kritériami.

Celkovo je Komisia zložená z piatich členov, pričom pozície dvoch odborných hodnotiteľov budú obsadené prostredníctvom Výzvy na odborných hodnotiteľov. Ide o nasledovné pozície:

1. **pozícia: jeden odborný hodnotiteľ na sektor občianskej spoločnosti na Slovensku;**
2. **pozícia: jeden odborný hodnotiteľ** **na participatívnu tvorbu verejných politík.**

**Kritériá na výber odborných hodnotiteľov pre hodnotenie žiadostí o zapojenie do NP SO MNO**

**ADD 1. pozícia: Kritériá na výber odborného hodnotiteľa s odborným zameraním na sektor občianskej spoločnosti na Slovensku:**

* bezúhonnosť;
* plná spôsobilosť na právne úkony;
* vysokoškolské vzdelanie minimálne II. stupňa v oblasti verejnej politiky, verejnej správy, politológie, sociológie, ekonómie, práva, manažmentu, sociálnej práce alebo iného príbuzného odboru;
* minimálne 5 ročné skúsenosti s fungovaním občianskej spoločnosti s dôrazom na mimovládne neziskové organizácie na Slovensku;
* certifikáty osvedčenia alebo školenia v oblasti projektového manažmentu sú výhodou;
* skúsenosti s hodnotením žiadostí o zapojenie do národných projektov sú výhodou.

**Schopnosti a osobnostné vlastnosti:**

* vysoká miera objektívnosti, čestnosti, spravodlivosti a diskrétnosti;
* schopnosť pracovať pod časovým tlakom a dodržiavať stanovené termíny;
* schopnosť posúdiť potenciál na zvyšovanie kvality Žiadateľa o zapojenie do NP SO MNO v rámci plnenia stanovených kritérií počas implementácie projektu výhodou.

**ADD 2. pozícia: Kritériá na výber odborného hodnotiteľa s odborným zameraním na oblasť participatívnej tvorby verejných politík:**

* bezúhonnosť;
* plná spôsobilosť na právne úkony;
* vysokoškolské vzdelanie minimálne II. stupňa v oblasti verejnej politiky, verejnej správy, politológie, sociológie, ekonómie, práva, manažmentu alebo iného príbuzného odboru;
* minimálne 5 ročné skúsenosti s participatívnou tvorbou verejných politík na národnej a/alebo regionálnej či miestnej úrovni;
* predchádzajúce skúsenosti s hodnotením projektov zameraných na spoluprácu medzi občianskym sektorom a verejnou správou sú výhodou vrátane skúsenosti s hodnotením žiadostí o zapojenie do národných projektov.

**Schopnosti a osobnostné vlastnosti:**

* vysoká miera objektívnosti, čestnosti, spravodlivosti a diskrétnosti;
* schopnosť pracovať pod časovým tlakom a dodržiavať stanovené termíny;
* analytické a strategické uvažovanie;
* schopnosť posúdiť potenciál na zvyšovanie kvality Žiadateľa o zapojenie do NP SO MNO v rámci plnenia stanovených kritérií počas implementácie projektu výhodou.

**Požadovaná dokumentácia žiadateľa o zaradenie do výberového procesu odborných hodnotiteľov:**

1. **Príloha č. 1 výzvy** - Žiadosť o zaradenie do výberového procesu odborných hodnotiteľov (vlastnoručne podpísaná);
2. Životopis formát Europass (vlastnoručne podpísaný);
3. Kópia dokladu (diplom) preukazujúceho najvyššie dosiahnuté vysokoškolské vzdelanie, minimálne však II. stupňa;
4. **Príloha č. 2 výzvy** - Čestné vyhlásenie, ktorým žiadateľ preukazuje splnenie nasledovných kritérií a požiadaviek na výber odborných hodnotiteľov (vlastnoručne podpísané);:
	* bezúhonnosť;
	* spôsobilosť na právne úkony v plnom rozsahu;
	* úplnosť, správnosť a pravdivosť všetkých informácií uvedených v žiadosti o zaradenie do výberového procesu odborných hodnotiteľov (vrátane jej príloh) s povinnosťou písomne informovať Vyhlasovateľa o všetkých zmenách, ktoré sa týkajú uvedených údajov a skutočností;
	* nestrannosť, zachovanie dôvernosti informácií a vylúčenie konfliktu záujmov v zmysle zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov.
5. **Príloha č. 3 výzvy** - Súhlas so spracovaním osobných údajov – podľa zákona č. 18/2018 Z. z. o ochrane osobných údajov a o zmene a doplnení niektorých zákonov (vlastnoručne podpísaný);
6. Ďalšie prílohy podľa vlastného uváženia (kópie certifikátov, osvedčení, potvrdení, doklady preukazujúce získané skúsenosti v oblasti, ktorá je predmetom hodnotenia – dokumenty musia byť platné ku dňu ich predloženia) – predloženie predmetných dokumentov je odporúčané na podporu informácií v životopise.

Žiadateľ požiada o zaradenie do výberového procesu elektronicky zaslaním celej požadovanej dokumentácie vo formáte PDF ako prílohy e-mailu na adresu: np.stresneorganizaciemno@minv.sk, kde ako predmet e-mailu uvedie „Odborný hodnotiteľ 1 alebo 2“.

Vyhlasovateľ si vyhradzuje právo vyžadovať predloženie originálu dokumentov pred uzatvorením zmluvného vzťahu s odborným hodnotiteľom.

**Zaobchádzanie s osobnými údajmi:**

Všetky osobné údaje žiadateľov sú spracovávané v súlade s platnými zákonmi a nariadeniami o ochrane osobných údajov, vrátane nariadenia GDPR, pričom je zabezpečená ich dôvernosť, integrita a bezpečné uchovávanie.

**Odmena pre hodnotiteľov:**

Forma: Dohoda o vykonaní práce

Výška odmeny: 20€ brutto/hodina

Počet hodín: v závislosti od počtu pridelených žiadostí o zapojenie

**Kontaktná adresa pre ďalšie informácie:** np.stresneorganizaciemno@minv.sk